618.200

Reglament per la cumissiun d'integraziun

dals 18-01-2011 (versiun dals 01-02-2011)

sa basond sin l'art. 45 da la constituziun chantunala1)

relaschà da la regenza ils 18 da schaner 2011

Incumbensas

Art.  1 1 La   cumissiun   d'integraziun   è   in   gremi   spezialisà   che   ha   ina   funcziun   da cussegliaziun davart temas ch'èn relevants per l'integraziun.

2 La cumissiun d'integraziun:

a)

cusseglia la regenza tar la direcziun strategica da la promoziun chantunala da l'integraziun;

collavura tar la priorisaziun dals champs d'acziun da la promoziun chantunala da l'integraziun;

stat a disposiziun a l'incumbensada u a l'incumbensà chantunal d'integraziun sco gremi da contact e sco sustegn en dumondas specificas;

apporta ina perspectiva externa fundada a la lavur chantunala d'integraziun.

controlla   la   strategia   chantunala   da   l'integraziun   areguard   ils   basegns   e   la realisabladad sco er areguard la dumonda, schebain las finamiras èn vegnidas cuntanschidas.

b)

c)

d)

e)

3 Las commembras ed ils commembers da la cumissiun:

a)

tgiran il contact cun las organisaziuns e cun las instituziuns ch'èn relevantas per l'integraziun, e quai en lur conturns da lavur ed en lur sectur spezial;

dattan inputs e feedbacks davart dumondas ch'èn relevantas per l'integraziun or da lur champs da cumpetenza;

garanteschan la communicaziun davart temas ch'èn relevants per l'integraziun en lur ambient da lavur ed en lur sectur spezial.

b)

c)

Cumposiziun, elecziun

Art.  2 1 La   cumissiun   d'integraziun   sa   cumpona   da   maximalmain   20   commembras   e commembers.

1) DG 110.100 * tabellas da las modificaziuns a la fin dal relasch

1

618.200

2 Tar l'elecziun da las commembras e dals commembers da la cumissiun sto vegnir resguardada   la   represchentanza   paritetica   equilibrada   areguard   las   regiuns   ed areguard las linguas sco er ina integraziun adequata da las abitantas e dals abitants esters.

3 L'incumbensada   u   l'incumbensà   chantunal   d'integraziun   presidiescha   d'uffizi   la cumissiun   d'integraziun.   La   cumissiun   d'integraziun   elegia   ina   substituta   u   in substitut.

Persunas spezialisadas

Art.  3 1 En cas da basegn po la cumissiun consultar ulteriuras persunas spezialisadas e las surdar incumbensas spezialas.

Art.  4 1 Il post spezialisà per l'integraziun maina il secretariat e fa ils protocols.

Secretariat

Sesidas

Art.  5 1 La   cumissiun   fa   uschè   bleras   sesidas   sco   quai   che   las   fatschentas   pretendan, dentant almain ina giada per onn.

2 La cumissiun sa raduna sin invit da l'incumbensada u da l'incumbensà chantunal d'integraziun u sche almain 5 commembras u commembers pretendan ina sesida, inditgond las tractandas.

3 Las   tractandas   ston   vegnir   inoltradas   al   secretariat   dal   post   spezialisà   per l'integraziun fin 20 dis avant il termin da la sesida.

4 L'invit ensemen cun la glista da tractandas sto vengir tramessa a las commembras ed als commembers almain 10 dis avant la sesida.

5 Fatschentas   urgentas   sco   er   fatschentas   d'impurtanza   subordinada   pon   vegnir tractadas sin via circulara.

Decisiun

Art.  6 1 La cumissiun è abla da decider, sche almain 5 commembras u commembers èn preschents.

2 Conclus vegnan prendids en votaziuns avertas cun maioritad simpla. En cas da paritad da las vuschs ha la presidenta u il president il dretg da prender la decisiun da tagl.

Ulteriuras disposiziuns

Art.  7 1 Dal   rest   valan   las   disposiziuns   da   l'ordinaziun   davart   las   collavuraturas   ed   ils collavuraturs en uffizi accessoric dal chantun Grischun2).

2) DG 170.420

2

Art.  8 1 Quest reglament entra en vigur il 1. da favrer 2011.

Entrada en vigur

618.200

3

618.200

Tabella da las modificaziuns - tenor conclus

Conclus 18-01-2011

Entrada en vigur 01-02-2011

Element relasch

Modificaziun emprima versiun

Publicaziun en la CUL 
4

618.200

Tabella da las modificaziuns - tenor element

Element relasch

Conclus 18-01-2011

Entrada en vigur 01-02-2011

Modificaziun emprima versiun

Publicaziun en la CUL 
5